ҚАЗАҚСТАН РЕСПУБЛИКАСЫ БІЛІМ ЖӘНЕ ҒЫЛЫМ МИНИСТРЛІГІ

 **Жамбыл облысы Қордай ауданы әкімдігінің**

**«Білім бөлімі»КММ**

**№9 орта мектебі КММ**

 **Бағдарлама**

 **«Тіл дамыту»**

**2 сыныпқа арналған**



**Дайындаған бастауыш сынып мұғалімі:**

**Булегенова Мария Сугуровна**

**Ауқатты ауылы**

**2020 оқу жылы**

**Түсінік хат**

 Кешегі мен бүгінді танып, білу құралы – тіл. Жаңа қоғамға жаңа ұрпақты оқыту мен тәрбиелеуде тілді меңгерту, қазақ тілінің қолданыс аясын кеңейту мемлекеттік міндет болып отыр.

 Бүгінгі таңда егемен еліміз заман озған сайын жаңаша қарқынмен, жаңаша талаптармен қадам басып, қарыштап келеді. Білім берудің түпкілікті мақсаты: «Әрбір баланың жеке тұлғалық қасиеттерін ашу, оның мүмкіндігін, омірдегі мәнін көрсету арқылы білімге тереңірек ұмтылуына, сондай- ақ ізденіске, бейім ділігіне көмек беру, жағдай туғызу және өмір сүру үшін жаңа рухани күш беру» екендігі айқындалған.

 Қазақ тілін оқытуда басшылыққа алатын басты мақсаттардың бірі- оқушыларды сауаттылыққа баулу болса, сол мақсатқа жетелейтін бірден-бір жол-оқушылардың тіл байлығы. Тіл дамыту - қазақ тілін оқыту үрдісінің күре тамыры: оның ұғымы кең ең алдымен ол оқушылардың тіл байлығын молайту деген сөз. Жаңа қоғамға жаңа ұрпақ тәрбиелеу мақсатында жастарға білім беру жүйесі көзделуде.

 Тіл дамыту ең алдымен сөзбен жұмыс. Егер әр оқушы әр сөздің мәнін терең түсініп, оны орынды қолдана білсе, оның сөздік қоры молаяды. Ал сөздік қор- әдеби тілдік те, оралымды мәнді, шебер сөйлеудің де басты көзі. Әр сөзді нақты, айқын, дұрыс, мәнерлі түрде айта білуге дағдыландыруды тіл дамытудың әліппесі деуге болады. Осыған сәйкес білім беру мақсаттары мүлде жаңа арнаға бет бұрды. Яғни білім пирамидасы өзгерді. Білімді жеке тұлғаға қарай бағыттау, оқушының «Мен» менталитетін қалыптастыру, өзін- өзі тану, соған сәйкес өзін дамыту, тәрбиелеу әрбаланың дарынын ашу, мұғалімдер қауымына да қомақты міндеттер жүктеп, келесі істерге бағыт берді.

Тіл - адамның бір – бірімен пікір алысу, қарым – қатынас жасайтын құралы, тілдің қоғамдағы қызметі ерекше.. Баланы ана тіліне дұрыс сөйлеуге үйрету арқылы олардың бойына тілдік мәдениетті қалыптастырады. Баланы тілдік мәдениетке тәрбиелеу отбасының, мектептің қажырлы еңбегінің арқасында жүзеге асады. **«Тіл дамыту» таңдау пәнін оқыту мақсаты мен міндеттері,күтілетін нәтижесі.**

  **Мақсаты**:

Оқушыларға тілдік, ауызекі сөйлеуді меңгерту, көркем –шығармашылық

 қабілеттері мен бейімділігін, ой ұшқырлығын, сөйлеу мәдениетіне, мәтінмен дұрыс жұмыс істеуге үйрету, кітап оқуға құштарлықтарын арттыру, ана тілін сүйетін, адамгершілік, Отансүйгіштік сезімдері қалыптасқан, шығармашылыққа бейім жеке тұлғаның қалыптасуы мен дамуына мүмкіндік жасау.

**Міндеттері:**

\* оқушылардың оқу дағдысын қалыптастыру және жетілдіру;

\* оқушылардың тілін дамыту, сөздік қорын молайту, байланыстырып сөйлеуге үйрету;

\* көркем шығармаларды оқуға деген құштарлығын ояту;

\* ауызекі және жазба тілде байланыстырып сөйлеуін, ойын еркін жеткізу,

сауатты да мәнді жаза білу қабілеттерін дамыту;

\* өз ой - пікірін айта білуге баулу;

\* оқушылардың бойына ізгілік пен имандылық, адалдық пен мейірімділік сияқты адамкершілік қасиеттерін дамыту;

\* ойлау қабілетін, ізденушілікпен, шығармашылықпен жұмыстануға баулу.

**Күтілетін нәтиже:**

\* сөздік қорын толықтырады

\* оқу материалдары бойынша факультатив сабақта ( диалог,рөльмен инсцинировка жасау,әңгіме,пікір алмасу т.б.) дағдыларын меңгереді.

\* сөздерді мақсатқа негізгі ойға,мазмұнға сәйкес өз бетінше талдап қолдана алады.

\* шығармашылығын шыңдайды,танымдық қабілеттері дамиды,

өзіндік ой қорытуға, ойын әдеби тілмен өрнектей білуге дағдыланады.

\* Оқушылардың тіл сабағына қызығушылығы артады; Логикалық ойлаулары, шығармашылық қабілеттері дамиды;

**Пәнаралық байланыс:**

Қазақ тілі, дүниетану, бейнелеу.

**Оқытудың түрлері:**

\* Жарыс сабақ

\* Іскерлік ойын сабақ

\* Ертегі (сахналау) сабағы

\* Білімді, дағдыны, ептілікті жүйелеу, (қортындылау) сабағы

**Оқытудың әдістері:**

**Ойын әдісі –** өмірде бір-біріне қарым-қатынас жасау керетігін үйретеді,

еркін сөйлеу қабілетін жетілдіреді. Бала ойнап отырып бірнеше сөзді өзінің

сөздік қорына жинап отырады. Соның ішінде сабақта жиі қолданылатын

ойын түрлері: ойын-сабақ, ойын-жаттығу, сергіту ойындары логикалық

ойындар, грамматикалық ойындар, ұлттық ойындар.

**Сұрақ-жауап әдісі**: Оқушылардың көру қабілетерін ойлау қабілеттерімен ұштастыра дамытады.

**Әңгімелеу әдісі**: Оқушылардың білімдерін бақылай отырып, жеке оқушымен

де, топтағы оқушылармен де әңгімелесу арқылы да сабаққа қорытынды жасау.

**Өз ойын айту әдісі**: оқушыларды ойлану, ойлау үрдісі арқылы ойын ауызша жүйелі айтып беруге дағдыландыру.

**Топтық әдісі:** Бұл әдіс арқылы оқушылар топпен ақылдасуды, бір-бірін бағалауды өз-өзін бағалауды, постер жасауды үйренеді.Оқушылардың ауыз екі сөйлеу тілін дамыту барысында осындай әдістерді пайдалана отырып, өз ойларын ауызша еркін жеткізіп, байланыстырып сөйлеуіне, сауатты жаза білу дағдыларына көз жеткіземіз.Сонымен қатар бағдарламаны құру барысында оқытудың жаңа технологияларын пайдаланып, әр сабақты түрлендіріп өткізу басты назарға алынды. Атап айтсақ СТО әдістерінің элементтерін пайдаландым.Сабақтағы тапсырмалар топпен, жеке оқушымен жұмыстану арқылы өткізіп,шығармашылық тапсырмалар беру арқылы ұйымдастыру негізінде құрылған**.**

**«Тіл дамыту» бағдарламасы бастауыш мектептің 2 сыныптарына арналып жасалынды. Бағдарлама 34 сағатқа жоспарланған.**

 **Бұл бағдарлама Қазақстан Республикасы Мемлекеттік білім стандарты мен оқушылардың жас ерекшеліктерін ескере отырып құрастырылды**.

 **2-сынып, 34 сағат.**

**І - тарау. Мен елімді сүйемін (6 сағат)**

**Мақсаты: -** оқушыларды елін, жерін сүюге, қадірлеуге үйретіп,

Отанын қорғауға дайын болуға үндеп, өз халқына деген мақтаныш сезімін оятуға тәрбиелейді.

**ІІ - тарау. Адам болам десеңіз (6 сағат)**

**Мақсаты: -** балалар бойына адамгершіліктің ізгі қасиеттерін дарытады. Оларды адамдар арасындағы түрлі қарым – қатынасты сезіне білуге тәрбиелейді.

**ІІІ - тарау. Халық ауыз әдебиет үлгілері. (8 сағат)**

**Мақсаты: –**Ауыз әдебиет інжу-маржандарының жанрымен танысып, тілдік қорлары артады. жұмбақтар мен сөзжұмбақтарды дұрыс шешуге және мақал – мәтелдер, жаңылпаштар жаттап дағдыланады. . Көркем әдебиетке деген сүйіспеншілігін ояту.

**ІV - тарау. Асыл мұра .(10сағат )**

**Мақсаты:-** оқушылардың танымдық білімін көтеруге мол мүмкіндік беріледі. Бабаларымыздың өмір жолы, халқына сіңірген ерен еңбегі, өмір сүрген кезеңдерінің бел - белестері, ұрпағына қалдырған асыл мұраларынан тәрбие алады.

**V - тарау. Табиғатты аяла! (4 сағат)**

**Мақсаты:-** оқушылар туған өлке табиғатын қастерлеуді үйренеді.Ондағы жан – жануарларды, аң – құстарды танып білуге машықтанады.

2- сыныпта әрбір тараудың соңында шығармашылық жұмысқа 1сағаттан бөлінген. Онда оқушылар берілген тақырыпта эссе,шығарма жазып, өлең құрастырады.

**Өзектілігі:**

 Оқушыларды тіл заңдылықтарын қолдана білуге,ауызекі және жазбаша сөйлеу біліктіліктерін тиімді меңгеруге үйретеді. Сөздің құдіретін, сөйлеудегі керемет сезім тіршілігін сезініп, ана тілінің жұмбақ сырларын біліп, сөйлеу өнерін игеруге талпындырады, оқушының ойлау қабілеті мен дүниетанымын кеңейтіп,басқалармен қарым-қатынас кезінде өздерін еркін ұстауға үйретеді. Оқушыны жан-жақты жетілген,өз бетімен әрекет ете алатын,шығармашыл ізденімпаз тұлға болып қалыптасуына  жағдай жасайды.
«Тіл дамыту» пәнінің бағдарламасы негізінде оқушылар ұғымдарды,мақал-мәтелдер мен даналық сөздерді өмірде өзі үшін пайдалануды үйренді,қолдана білді.

 Тіл дамыту жұмыстарын жүргізу арқылы баланың өзін қоршаған ортасы,басынан өтіп жатқан оқиғалар,өз бетімен бақылау арқылы жинаған білімін оқу материалымен ұштастыруға, тіл мәдениетінің дұрыс қалыптасуына, ойлау үрдісін дамуына да септігін тигізеді.

Бала өзінің ана тілінің байлығын меңгерумен, тілін ұстартумен болады. Өзін айнала қоршаған дүниемен, адамдармен қарым-қатынас жасау қажеттілігі, тілге деген мұқтаждығы адамда тіпті ертеде, сәби кездің өзінен-ақ басталады. Баланың жасы өскен сайын ойын білдіру қажеттілігі де күшейе түседі. Осы мұқтаждықты өтеу үшін тіл құралдарын пайдаланады. Бірте-бірте сөздік қоры байиды, фразео логиялық тіркестерді меңгереді, өзі сөйлейтін тілінің сөз жасау, сөз түрлендіру заңдылықтары мен алуан түрлі синтаксистік құрылысын игереді. Қазіргі кездегі зерттеу деректері бойынша, жеті жасқа келген бала негізінен морфологиялық құралдарды және синтаксистік формаларды меңгереді. Ешбір ережеге сүйенбей-ақ, үйренбей-ақ олар сөздерді дұрыс қиыстырады, септей, тәуелдей, жіктей, көптей алады, сөйтіп, жаңа сөздер жасап, сөйлемдер құрастырады. Мұның барлығы ауызша сөйлеу шеберлігінде ғана іске асады.

 Ана тілін балалар сөйлеу әрекеті арқылы үйренеді. Міне, сондықтан да олардың тілін дамыту жұмыстарын да мақсатты түрде ұйымдастырып, үздіксіз, жүйелі жүргізу міндеті туады. Тіл дамыту балалардың ойын дамытумен тығыз байланысты болғандықтан, тілді меңгеру барысында бала анализ, синтез, қорытынды жасай алады, заттар мен құбылыстардың арасындағы түрлі байланыстар ды бейнелей алады. Сондықтан балаларға сөйлеу үлгісін беру, яғни сөйлеу ортасын жасау қажет.

 Адам дамуында, жеке басының қалыптасуында қоғамдық орта шешуші рөл атқаратындықтан, баланың сөз байлығы мен сөйлеу шеберлігі көбінесе сөйлеу ортасының қандай болғандығына байланысты. Ендеше баламен сөйлескенде мұғалімдердің, ата-аналардың тіл шеберлігі, бала тіліне үлкен ілтипатпен қараушылығы маңызды болып табылады.

**Күнтізбелік тақырыптық жоспар.**

**2 сынып (34 сағат)**

|  |  |  |  |  |
| --- | --- | --- | --- | --- |
| р/с |  Тақырыбы  | Сағат саны | Мерзімі |  Күтілетін нәтиже |
|  | I **Мен елімді сүйемін.(6 сағат)** |  |  | Жазғы демалыстары туралы өз ойларын анық жеткізеді,бірі-бірін тыңдап үйренеді |
| 1 | Жазғы шілде.Менің жазғы демалысым. | 1 |  |
| 2 |  Ана тілім-ардағым | 1 |  | Тілдің маңызы туралы түсініктері кеңейеді,тілді құрметтеу сезімі оянады |
| 3 |  Қазақстаным менің- туған өлкем | 1 |  | Өлеңді мәнерлеп ,түсініп оқуға жаттығады. |
| 4 |  Менің ең жақын досым - кітап | 1 |  | Кітап оқуға құштарлығы оянады. |
| 5 | Астана әсем қала. | 1 |  | Сюжтетті сурет бойынша әңгімелейді |
| 6 | «Біз бақытты жан ұя» | 1 |  |  Эссе жазады,әңгімелейді. |
|  |  **II. Адам болам десеңіз** **(6 сағат)** | 1 |  | Әдептілік «әліппесін меңгереді.  |
|  7 | Әдептілік әлемі |  |
| 8 | Еңбек етсең ерінбей | 1 |  | Еңбектің адам өміріндегі мәнін түсінеді. |
| 9 | Жирен жаман әдеттен | 1 | 15.11 | Жақсы жаман әдеттерді ажыратады. |
| 10 | Алғыс,тілек бата | 1 | 22.11 | Тіле,бата сөздерді жатқа біледі |
| 11 | Ы.Алтынсарин Бақша ағаштары | 1 | 27.11 | Адамгершілік асыл қасиеттерге тәрбиеленеді |
| 12 | «Адам болам десеңіз»эссе жазу | 1 |  | Адамгершілік туралы эссе жаза алады. |
|  | **Халық ауыз әдебиет үлгілері (8сағ)** | 1 |  | Мақал-мәтел айтып тілдік қорлары артады. |
| 13 | Мақал-мәтелдер |  |
| 14 | Жұмбақтар шешейік! | 1 |  | Ойлау,танымдық қабілеттері артады. |
| 15 | Жаңылтпаштар | 11 |  | Жаттап дағдланады,сөздік қоры артады. |
| 16 | Өтірік өлеңдер  |  |
| 17 | Ертегілер.Жақсылық пен Жамандық | 1 |  | Көркем әдебиетке сүйіспеншілігі оянады. |
| 18 | Арыстан мен түлкі | 1 |  | Жақсы мен жаманды ажырата алады. |
| 19 | Үш ұл ертегісі | 1 |  | Еңбексүйгіштікке тәрбиеленеді |
| 20 | Танымдық сайысы | 1 |  | Танымдық белсенділігі артады. |
|  | **Асыл мұра (10 сағат)** | 1 |  | Жиренше шешен туралы түсінік қалыптасады |
| 21 | Жиренше шешен |  |
| 22 | Ел аузынан | 1 |  | Тәуке хан туралы біледі |
| 23 | Сөздің Атасы мен Анасы | 1 |  | Шешендік сздерден үлгі алады. |
| 24 | Сынық құмыра | 1 |  |  Оқи отырып,мағынасын түсінеді. |
| 25 | Құм мен тас | 1 |  | Әңгіменің мағынасын оқып,түсінеді |
| 26 | Тасбақаның көз жасы | 1 |  | Әңгіменіоқып,мағынасын түсінеді. |
| 27 | Төле би төрелігі | 1 |  | Төле бидің шешендік сөздерін оқи отырып,мағынасын түсінеді |
| 28 | Қаз дауысты Қазбек би | 1 |  | Қазбек бидің шешендік сөздерін оқи отырып,мағынасын түсінеді. |
| 29 | Әділетті Әйтеке би | 1 |  | Әйтеке бидің шешендік сөздерін оұи отырып,мағынасын түсінеді. |
| 30 | «Мен елімді жырлаймын»эссе жазу | 1 |  | Туған ел туралы эссе жаза алады, |
|  | **Табиғатты аялайық!(4 сағат)** | 1 |  | Жыл мезгілдеріне байланысты түсінік қалыптасалы,әңгіме,өлең құрастыра алады. |
| 31 | Жыл мезгілдері |  |
| 32 | Төрт түлігім ырысым | 1 |  | Төрт түлік және олардың пайдасы туралы ойлары кеңейеді. |
| 33 | А.Құнанбаевтың табиғат тақырыбындағы өлеңдері | 1 |  | А.Құнанбаев туралы көбірек біледі.Табиғат туралы өлеңдерңмен танысады. |
| 34 | Табиғат аяла!.эссе жазу | 1 |  | Табиғат туралы эссе жазады. |

**Қорытынды**

 Туған елім – тірлігімнің айғағы, Тілім барда айтылар сыр ойдағы, Өссе тілім, менде бірге өсемін, өшсе тілім, мен де бірге өшемін! – деп , ақын Әбділдә Тәжібаев ағамыз жырлағандай тіл қай елде болса да қастерлі, құдіретті. Ол достықтың кілті, ынтымақтастықтың бастауы, ырыс – берекенің алды, ұлттың әрі жаны, әрі ары. Тіл жай сөз емес, өмірдің талай сынынан өткен, өскелең талаптарға сәйкес өрістей түскен толыққанды ақиқат десек, жаңыла қоймаспыз. «Өнер алды - қызыл тіл» деп халқымыз айтқандай, сөйлей білу де өнер. Қазіргі мәдениетті, жан - жақты білімді жастарымыздың ақылы, ой - өрісі, әр сөзді өз орнына жұмсап, мағыналы сөйлей білуі- заман талабы.Тіл қатынас құралы болғандықтан, алдымен баланың тілін дамыту мәселесіне зор көңіл бөлген жөн. Тіл дамыту мәселесіне оқушылардың сөздік қоры, өз ойын жеткізуде оны тиімді пайдалана білуі, қорытынды жасауда дәлелдей білуі, өздігінен әңгіме құрастыра білуі, құрдастарымен,үлкендермен қарым-қатынас жасауы т.б. жатады.

 «Тіл дамыту» бағдарламасында берілген тапсырмалар оқушылардың бар лығы жұмыстанып, өз жұмыстарын барлығы қорғауға мүмкіндік береді. Оқушылардың сөздік қорын дамытып, логикалық ойлауға және байланыс тырып сөйлеуге үйретіп, сөйлеу мәдениетіне, ата-анасын, туған жерін, елін сүюге тәрбиелейді, грамматикалық формада дұрыс сөйлеуге, шешендікке үйретеді. «Тіл дамыту» факультатив сабағы негізінде оқушылардың ауызша, жазбаша сөйлеу тілдері дамиды. Өз беттерімен ізденіп, шығармашылықпен жұмыстануға дағдыланады.



**Қолданылған әдебиеттер:**

 1. Д.З.Жүсіпова, Ф.Қ.Исхақова, Т.Ж.Омарғалиева, Б.Ж.Ноғайбекова «Тіл дамытудың ғажайып әлемі»

2.Ә.С.Әмірова, Қ.А.Анартаева «Тіл дамыту» Алматы кітап, 2004 жыл

 3. Қазақ халқының ауыз әдебиеті 1-кітап Алматы 1972ж.

4. Р.Б.Нұтазина, А.Д.Сейсенова «Мен оқимын, ойлаймын, ойнаймын» Арман –ПВ баспасы 2003 жыл

 5. Ә.Ысқақов «777 жұмбақ»

6. М.Әбуова, Р.Сатаева Мақал – мәтелдер жинағы

 7. «Мөлдір бұлақ» журналы 2018-2019 жыл

8. «Бастауыш сынып журналдары» 2017-2018 жыл

9. Адамбаев Б. Қазақтың шешендік сөздері, 1984ж

10.Құлкенов М Шешендік өнер «Өлке »

11.Қосымша материалдар

 **Оқушыларға ұсынылатын әдебиеттер тізімі:**

1. Булегенова М.С . Тіл дамыту 2 сыныпқа арналған бағдарлама
2. Тіл дамыту 2сыныпқа арналған жұмыс дәптері

Бағдарламаны құрастырған бастауыш сынып мұғалімі:

Булегенова Мария Сугуровна

Бағдарламаны пайдаланған мұғалім: Мухатаева Ж.Р педагог-модератор

Бағдарлама әдістеме бірлестігі отырысында қаралды.

Хаттама № күні,айы,жылы қолы

Бағдарлама педагогикалық кеңесте бекітілді.

Хаттама № күні,айы,жылы қолы